CELEX: 62014TN0017
Language: da
Date: 2014-01-08 00:00:00
Title: Sag T-17/14: Sag anlagt den 8. januar 2014 — U4U m.fl. mod Parlamentet og Rådet

14.4.2014   
            
            
               DA
            
            
               Den Europæiske Unions Tidende
            
            
               C 112/41
            
         Sag anlagt den 8. januar 2014 — U4U m.fl. mod Parlamentet og Rådet
   (Sag T-17/14)
   2014/C 112/54
   Processprog: fransk
   
      Parter
   
   
      Sagsøgere: Union pour l’Unité (U4U) (Bruxelles, Belgien), Unité & Solidarité — Hors Union (USHU) (Bruxelles), Regroupement Syndical (RS) (Saint-Josse-ten-Noode, Belgien) og Georges Vlandas (Bruxelles) (ved advokat F. Krenc)
   
      Sagsøgte: Rådet for Den Europæiske Union og Europa-Parlamentet
   
      Sagsøgernes påstande
   
   
               —
            
            
               Sagen antages til realitetsbehandling, og der gives sagsøgerne medhold.
            
         
               —
            
            
               Som følge heraf annulleres Europa-Parlamentets og Rådets forordning nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union, for så vidt som den
               
                           —
                        
                        
                           ændrer bilag X til denne vedtægt (artikel 1, nr. 70),
                        
                     
                           —
                        
                        
                           ændrer denne vedtægts artikel 45 og bilag I og tilføjer en afdeling 5 til bilag XIII (artikel 1, nr. 27, nr. 61 og nr. 73, litra k)).
                        
                     
         
               —
            
            
               Europa-Parlamentet og Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført seks anbringender.
   De første tre anbringender vedrører ændringen af bilag X til vedtægten for tjenestemænd i Den Europæiske Union (herefter »tjenestemandsvedtægten«).
   
               1.
            
            
               Første anbringende om en tilsidesættelse af tjenestemandsvedtægtens artikel 10, af artikel 12, 27 og 28 i Den Europæiske Unions charter om grundlæggende rettigheder (herefter »chartret«) og af artikel 11 i den europæiske konvention til beskyttelse af menneskerettigheder og grundlæggende frihedsrettigheder (herefter »EMRK«), navnlig fordi Vedtægtsudvalget ikke er blevet hørt med hensyn til ændringen af bilag X.
            
         
               2.
            
            
               Andet anbringende om en tilsidesættelse af chartrets artikel 12, 27 og 28, og af EMRK’s artikel 11, fordi fagforeningerne, tjenestemændene og de øvrige ansatte ikke på reel og passende måde er blevet informeret og hørt med hensyn til ændringen af bilag X.
            
         
               3.
            
            
               Tredje anbringende om en tilsidesættelse af princippet om god lovgivning, og navnlig en tilsidesættelse af pligten til at være omhyggelig og begrundelsespligten.
               De tre sidste anbringender vedrører ændringen af artikel 45 og af bilag I til tjenestemandsvedtægten samt tilføjelsen af en afdeling 5 til bilag XIII til den nævnte vedtægt.
            
         
               4.
            
            
               Fjerde anbringende om en tilsidesættelse af tjenestemandsvedtægtens artikel 10, af chartrets artikel 12, 27 og 28, og af EMRK’s artikel 11, navnlig fordi Vedtægtsudvalget ikke er blevet hørt med hensyn til ændringen af AD-karriererne.
            
         
               5.
            
            
               Femte anbringende om en tilsidesættelse af chartrets artikel 12, 27 og 28 og af EMRK’s artikel 11, fordi fagforeningerne, tjenestemændene og de øvrige ansatte ikke på reel og passende måde er blevet informeret og hørt med hensyn til ændringen af AD-karriererne.
            
         
               6.
            
            
               Sjette anbringende om en tilsidesættelse af princippet om god lovgivning, og navnlig en tilsidesættelse af pligten til at være omhyggelig og begrundelsespligten.